stanford-oval/wikipedia huggingface dataset:
อาสนวิหารออร์ทอดอกซ์อีปาปันตี (ฟีรา)

| อาสนวิหารอีปาปันตี |
| --- | --- |
ด้านนอกของอาสนวิหารและหอระฆัง
ศาสนา
ศาสนา: อีสเทิร์นออร์ทอดอกซ์
นิกาย: คริสตจักรกรีซ
ที่ตั้ง
ที่ตั้ง: ฟีรา ซันโดรีนี
ประเทศ: ประเทศกรีซ
สถาปัตยกรรม
รูปแบบ: ซิคลาดิก
อาสนวิหารอีปาปันตี หรือ อาสนวิหารฉลองพระกุมารเข้าพระวิหาร (กรีก: Μητροπολιτικός Ναός Υπαπαντής του Χριστού) หรือ อาสนวิหารออร์ทอดอกซ์มหานคร (อังกฤษ: Orthodox Metropolitan Cathedral) เป็นอาสนวิหารระดับมหานคร (Metropolitan Cathedral) ของนิกายอีสเทิร์นออร์ทอดอกซ์ ในเมืองฟีรา บนเกาะซันโดรีนี ประเทศกรีซ และเป็นอาสนวิหารแห่งมุขนายกมหานครแห่งซีรา
อาสนวิหารตั้งอยู่ในกลางของฟีรา สร้างขึ้นในปี 1827 และได้รับความเสียหายจากแผ่นดินไหวเมื่อปี 1956 ก่อนจะสร้างขึ้นใหม่ในภายหลัง ในปัจจุบัน อาสนวิหารนี้เป็นจุดสำคัญและสถานที่ท่องเที่ยวที่มีชื่อเสียงของซันโดรีนี
พื้นที่ภายในของโบสถ์มีขนาดไม่ใหญ่ ภายในตกแต่งด้วยภาพเขียนเฟรสโกผลงานของ Cristoforos Asimis
อาร์เธอร์ แมคโดนัลด์

| อาร์เธอร์ แมคโดนัลด์ (Arthur McDonald) |
| --- | --- |
แมคโดนัลด์ในพิธีมอบรางวัลโนเบลสาขาฟิสิกส์ พ.ศ. 2558
เกิด: 29 ตุลาคม พ.ศ. 2486 ซิดนีย์ รัฐโนวาสโกเชีย ประเทศแคนาดา
สัญชาติ:  แคนาดา
ศิษย์เก่า: มหาวิทยาลัยดัลฮาวซี สถาบันเทคโนโลยีแคลิฟอร์เนีย
องค์การ: มหาวิทยาลัยพรินซ์ตัน มหาวิทยาลัยควีนส์
อาร์เธอร์ บรูซ แมคโดนัลด์ (อังกฤษ: Arthur Bruce McDonald) เกิดเมื่อวันที่ 29 ตุลาคม พ.ศ. 2486 ณ เมืองซิดนีย์ รัฐโนวาสโกเชีย เป็นนักฟิสิกส์ชาวแคนาดา ปัจจุบันดำรงตำแหน่งผู้อำนวยการศูนย์สังเกตการณ์นิวตริโนซัดบิวรีในรัฐออนแทรีโอ แมคโดนัลด์เป็นผู้ได้รับรางวัลโนเบลสาขาฟิสิกส์ประจำปี พ.ศ. 2558 ร่วมกับทากาอากิ คาจิตะ นักฟิสิกส์ชาวญี่ปุ่น ในฐานะ "การค้นพบปรากฏการณ์การแกว่งของนิวตริโน ซึ่งชี้ให้เห็นว่านิวตริโนนั้นมีมวล"
ประวัติ

อาร์เธอร์ แมคโดนัลด์สำเร็จการศึกษาระดับปริญญาตรีและโทจากคณะฟิสิกส์ มหาวิทยาลัยดัลฮาวซี ในรัฐโนวาสโกเชีย เมื่อปี พ.ศ. 2507 และ 2508 ตามลำดับ และศึกษาต่อจนจบระดับปริญญาเอกสาขาฟิสิกส์นิวเคลียร์ที่สถาบันเทคโนโลยีแคลิฟอร์เนียเมื่อ พ.ศ. 2512
แมคโดนัลด์เริ่มต้นทำงานในฐานะเจ้าหน้าที่วิจัยแห่งศูนย์ปฏิบัติการนิวเคลียร์ชอล์กริเวอร์ (CRNL) ในรัฐออนแทรีโอ ระหว่างปี พ.ศ. 2513–2525 ต่อมารับตำแหน่งอาจารย์สอนฟิสิกส์ให้แก่มหาวิทยาลัยพรินซ์ตันระหว่างปี พ.ศ. 2525–2532 และได้ย้ายมาสอนที่มหาวิทยาลัยควีนส์จนถึงปัจจุบัน นอกจากนี้ แมคโดนัลด์ยังดำรงตำแหน่ง University Research Chair (URC) ตั้งแต่ พ.ศ. 2545 และตำแหน่ง Gordon and Patricia Gray Chair ในสาขาฟิสิกส์ดาราศาสตร์ตั้งแต่ พ.ศ. 2549 ซึ่งเป็นตำแหน่งในมหาวิทยาลัยควีนส์ และยังเป็นหนึ่งในคณะกรรมการแห่งสถาบันฟิสิกส์ทฤษฎีเพริเมเทอร์ในรัฐออนแทรีโอ
การวิจัยและผลงาน

แมคโดนัลด์และทีมวิจัยแห่งศูนย์สังเกตการณ์นิวตริโนซัดบิวรีได้ค้นพบปรากฏการณ์การแกว่งของอนุภาคนิวตริโนเมื่อเดือนสิงหาคม พ.ศ. 2544 โดยใช้อุปกรณ์ตรวจจับนิวตริโนที่ตั้งอยู่ในเหมืองเก่าลึกลงไปใต้ดินกว่า 2,100 เมตรใกล้เมืองซัดบิวรี รัฐออนแทรีโอ โดยทีมวิจัยพิสูจน์ได้ว่านิวตริโนจากดวงอาทิตย์นั้นสามารถแกว่งและเปลี่ยนรูปไปเป็น อิเล็กตรอนนิวตริโน ( u_{e}) มิวออนนิวตริโน ( u_{\mu }) หรือเทานิวตริโน ( u_{\tau }) ได้จริง ผลงานดังกล่าวได้รับการตีพิมพ์ใน Physical Review Letters ซึ่งเป็นวารสารวิชาการเชิงวิทยาศาสตร์โดยสมาคมฟิสิกส์แห่งอเมริกา และได้รับการพิจารณาว่าเป็นผลงานที่สำคัญมากชิ้นหนึ่ง ผลงานชิ้นนี้ได้พิสูจน์และแก้ปัญหาของนิวตริโนที่มาจากดวงอาทิตย์โดยใช้คำอธิบายจากปรากฏการณ์การแกว่งของนิวตริโน
เกียรติยศ

(พ.ศ. 2549) เครื่องอิสริยาภรณ์แห่งแคนาดา
(พ.ศ. 2550) เหรียญเบนจามินแฟรงคลิน สาขาฟิสิกส์ มอบโดยสถาบันแฟรงคลินในฐานะ "การค้นพบว่าอนุภาคมูลฐานสามชนิดที่มีชื่อว่านิวตริโนสามารถเปลี่ยนชนิดไปมาได้เมื่อเดินทางเป็นระยะทางที่เหมาะสม และนิวตริโนเหล่านั้นมีมวล"
(พ.ศ. 2554) เหรียญเฮนรีมาร์แชลทอรี มอบโดยราชสมาคมแห่งแคนาดาในฐานะ "นำเกียรติยศและสิ่งล้ำค่าทางภูมิปัญญาอันยิ่งใหญ่ให้แก่ประเทศ"
(พ.ศ. 2558) รางวัลโนเบลสาขาฟิสิกส์ ร่วมกับทากาอากิ คาจิตะ ในฐานะ "การค้นพบปรากฏการณ์การแกว่งของนิวตริโน ซึ่งชี้ให้เห็นว่านิวตริโนนั้นมีมวล"
อาร์เอ็นเอพอลิเมอเรส

อาร์เอ็นเอพอลิเมอเรส (อังกฤษ: RNA polymerase) หรือใช้ตัวย่อว่า RNAP เป็นเอนไซม์ที่ช่วยเร่งปฏิกิริยาการสังเคราะห์ RNA จากสาย DNA แม่แบบ ในกระบวนการถอดรหัส (transcription)
การเปรียบเทียบกับดีเอ็นเอพอลิเมอเรส

อาร์เอ็นเอพอลิเมอเรส (RNAP) ทำหน้าที่คล้ายคลึงกับดีเอ็นเอพอลิเมอเรส (DNA polymerase หรือย่อว่า DNAP) ซึ่งทำหน้าที่เร่งปฏิกิริยาการสังเคราะห์สาย DNA อันเป็นปฏิกิริยาเคมีประเภทเดียวกันกับการสังเคราะห์สาย RNA อย่างไรก็ตาม เอนไซม์ 2 ชนิดนี้มีข้อแตกต่างที่สำคัญอยู่ดังต่อไปนี้
RNA polymerase เร่งปฏิกิริยาการสร้างพันธะกันของไรโบนิวคลีโอไทด์ (ribonucleotide) ซึ่งเป็นหน่วยย่อย (monomer) ของ RNA ส่วน DNAP นั้นจะเร่งปฏิกิริยาการสร้างพันธะกันของดีออกซีไรโบนิวคลีโอไทด์ (deoxyribonucleotide) ซึ่งเป็นหน่วยย่อยของ DNA ทั้งนี้ หน่วยย่อยของ RNA และ DNA แตกต่างกันที่ชนิดของน้ำตาลเพนโทส (คือน้ำตาลโมเลกุลเดี่ยวที่ประกอบไปด้วยธาตุคาร์บอนจำนวน 5 อะตอม) ที่เป็นองค์ประกอบ สำหรับ RNA เป็นน้ำตาลไรโบส ส่วน DNA เป็นน้ำตาลดีออกซีไรโบส
RNAP สามารถเริ่มทำงานได้โดยไม่ต้องอาศัยไพรเมอร์ (primer) ในขณะที่ DNAP ต้องอาศัยไพรเมอร์ในการเชื่อมต่อนิวคลีโอไทด์โมเลกุลแรกสุด
การทำงานโดยทั่วไป

ในกระบวนการถอดรหัสนั้น เอนไซม์ RNAP จะช่วยสังเคราะห์สาย RNA โดยอาศัยสาย DNA เป็นแม่แบบ โดยเริ่มต้นจาก RNAP จะจับเข้ากับสาย DNA ณ ตำแหน่งใดตำแหน่งหนึ่งแบบหลวมๆ หลังจากนั้นเอนไซม์นี้จะเคลื่อนที่ไปตามสาย DNA เมื่อตรวจพบตำแหน่งบนสายที่เรียกว่าโปรโมเตอร์ (promoter) เอนไซม์ RNAP จะยึดตัวแน่นเข้ากับสาย DNA และคลายเกลียวของ DNA เฉพาะบริเวณนั้นออกจากกันเป็น DNA สายเดี่ยว 2 สาย ทั้งนี้เพื่อให้เบสของแต่ละสายที่จับกันด้วยพันธะไฮโดรเจนแยกออกจากกัน หลังจากนั้น RNAP จะเลือกสายใดสายหนึ่งเป็นสายต้นแบบ (template strand) เพื่อเริ่มต้นทำการสังเคราะห์สาย RNA
ในการสังเคราะห์สาย RNA เอนไซม์ RNAP จะค่อยๆ เคลื่อนไปบน DNA สายต้นพร้อมกับคลายเกลียวสาย DNA ไปด้วย ระหว่างนั้น RNAP จะนำไรโบนิวคลีโอไทด์ที่มีเบสที่เข้าคู่กับเบสบนหน่วยย่อยของ DNA สายต้นแบบเข้ามาเชื่อมต่อกันทีละโมเลกุลจนเป็นสาย RNA (ส่วนสาย DNA บริเวณที่ RNAP เคลื่อนที่ผ่านไปแล้วจะกลับมาเป็นเกลียวคู่ตามเดิม) เมื่อ RNAP เคลื่อนไปถึงบริเวณของสาย DNA ที่เรียกว่า เทอร์มิเนเตอร์ (terminator) การสังเคราะห์จะหยุดลง เอนไซม์ RNAP จะแยกตัวออกจากสาย DNA ส่วนสาย RNA ที่สังเคราะห์ได้จะหลุดออกมา
การทำงานโดยทั่วไป > ในโพรแคริโอต

โมเลกุลของเอนไซม์ RNA polymerase ในเซลล์โพรแคริโอต หรือสิ่งมีชีวิตจำพวกแบคทีเรีย จะมีส่วนประกอบ (subunit) ที่เรียกว่า ซิกมาแฟกเตอร์ (sigma factor หรือเขียนแทนด้วยอักษรกรีกว่า σ factor) ทำหน้าที่ในการตรวจจับตำแหน่งของโปรโมเตอร์บนสาย DNA เมื่อตรวจพบแล้ว โมเลกุลของ RNAP จะยึดเข้ากับสาย DNA เพื่อเริ่มทำการถอดรหัส หลังจากนั้นซิกมาแฟกเตอร์จะหลุดออกไป ทั้งนี้ เอนไซม์ RNAP จะทำงานต่อไปจนเสร็จสิ้นการถอดรหัสที่ตำแหน่งเทอร์มิเนเตอร์ หลังจากนั้น RNAP จะปล่อยตัวออกจากสาย DNA และเข้าจับกับซิกมาแฟกเตอร์อิสระเพื่อที่จะได้สามารถเริ่มต้นทำการถอดรหัสได้อีกครั้ง
การทำงานโดยทั่วไป > ในยูแคริโอต

ขณะที่เซลล์แบคทีเรียมีเอนไซมื RNA polymerase เพียงชนิดเดียว ในเซลล์ยูแคริโอตนั้นมีถึง 3 ชนิด (ที่สำคัญ) ได้แก่ RNA polymerase I, RNA polymerase II และ RNA polymerase III โดยแต่ละชนิดนั้นทำหน้าที่ในการถอดรหัสยีนที่ต่างกัน
RNA polymerase I ถอดรหัสยีนที่จะสร้าง rRNA ทั่วไป
RNA polymerase II ถอดรหัสยีนส่วนใหญ่ รวมถึงยีนที่สร้างโปรตีน
RNA polymerase III ถอดรหัสยีนที่สร้าง tRNA และ 5S rRNA (เป็น rRNA ที่เป็นองค์ประกอบใน large subunit ของไรโบโซม ทั้งในเซลล์ยูแคริโอตและโพรแคริโอต)
อาร์บีกาซิน

| --- | --- |

ข้อมูลทางคลินิก
ชื่อทางการค้า: Habekacin, Decontasin, Blubatosine, และอื่นๆ
AHFS/Drugs.com: International Drug Names
ช่องทางการรับยา: การฉีดเข้ากล้ามเนื้อ,  การฉีดเข้าหลอดเลือดดำ
รหัส ATC: J01GB12 (WHO) 
กฏหมาย
สถานะตามกฏหมาย:  In general: ℞ (Prescription only) 
ข้อมูลเภสัชจลนศาสตร์
การเปลี่ยนแปลงยา: น้อยมาก
การขับออก: ไต
ตัวบ่งชี้
 ชื่อตามระบบ IUPAC (2S) -4-amino-N-[(1R,2S,3R,4R,5S) -5-amino-2-{[(2S,3R,4S,5S,6R) -4-amino-3,5-dihydroxy-6- (hydroxymethyl) oxan-2-yl]oxy}-4-{[(2R,3R,6S) -3-amino-6- (aminomethyl) oxan-2-yl]oxy}-3-hydroxycyclohexyl]-2-hydroxybutanamide 
เลขทะเบียน CAS: 51025-85-5 Y
PubChem CID: 11398765
DrugBank: DB06696 Y
ChemSpider: 9573665 Y
UNII: G7V6SLI20L
KEGG: D07462 Y
ChEMBL: CHEMBL426926 N
ข้อมูลทางกายภาพและเคมี
สูตร: C22H44N6O10
มวลต่อโมล: 552.62 g/mol g·mol−1
แบบจำลอง 3D (JSmol): Interactive image
 SMILES O=C (N[C@H]3[C@H](O[C@H]1O[C@@H]([C@@H](O) [C@H](N) [C@H]1O) CO) [C@H](O) [C@H](O[C@H]2O[C@H](CN) CC[C@H]2N) [C@@H](N) C3) [C@@H](O) CCN 
 InChI InChI=1S/C22H44N6O10/c23-4-3-12 (30) 20 (34) 28-11-5-10 (26) 18 (37-21-9 (25) 2-1-8 (6-24) 35-21) 17 (33) 19 (11) 38-22-16 (32) 14 (27) 15 (31) 13 (7-29) 36-22/h8-19,21-22,29-33H,1-7,23-27H2, (H,28,34)/t8-,9+,10-,11+,12-,13+,14-,15+,16+,17+,18+,19-,21+,22+/m0/s1 Y Key:MKKYBZZTJQGVCD-JLZDOWJMSA-N Y 
  7Y (what is this?)  (verify)
 สารานุกรมเภสัชกรรม
อาร์บีกาซิน (INN; อังกฤษ: Arbekacin) เป็นยาปฏิชีวนะกึ่งสังเคราะห์ในกลุ่มอะมิโนไกลโคไซด์ ใช้ในการรักษาโรคติดเชื้อที่มีสาเหตุมาจากเชื้อแบคทีเรียที่ดื้อยาหลายขนาน (multi-resistant bacteria) รวมถึง เชื้อสแตปฟิโลคอคคัส ออเรียสที่ดื้อต่อยาเมทิซิลลิน (Methicillin-resistant Staphylococcus aureus; MRSA) ด้วย อาร์บีกาซินถูกค้นพบครั้งแรกใน ค.ศ. 1973 โดยสังเคราะห์ได้จากไดบีกาซิน และได้รับการขึ้นทะเบียนเป็นยาในญี่ปุ่นตั้งแต่ปี ค.ศ. 1990 เป็นต้นมา ภายใต้ชื่อการค้า Habekacin ปัจจุบันอาร์บีกาซินได้สิ้นสุดสภาพการคุ้มครองตามสิทธิบัตรยาแล้ว ทำให้มียาสามัญอื่นถูกผลิตออกมาจำหน่ายเพิ่มเติม เช่น Decontasin และ Blubatosine
เภสัชวิทยา

อาร์บีกาซินได้รับการรับรองให้ใช้ในการรักษาโรคปอดบวมและภาวะพิษเหตุติดเชื้อ ที่มีสาเหตุมาจาก เชื้อสแตปฟิโลคอคคัส ออเรียสที่ดื้อต่อยาเมทิซิลลิน (MRSA) เนื่องจากอาร์บีกาซินจะช่วยเสริมฤทธิ์ของยาปฏิชีวนะกลุ่มเบตาแลคแตมได้ นอกจากนี้อาร์บีกาซินยังเป็นยาปฏิชีวนะอีกชนิดหนึ่งที่ถูกสงวนไว้ใช้สำหรับการติดเชื้อแบคทีเรียแกรมลบที่ดื้อยาหลายขนาน เช่น Pseudomonas aeruginosa และ Acinetobacter baumannii
เภสัชวิทยา > เภสัชพลนศาสตร์

เป็นที่ทราบกันดีว่ายากลุ่มอะมิโนไกลโคไซด์ ซึ่งอาร์บีกาซินก็เป็นหนึ่งในยากลุ่มนี้ จะออกฤทธิ์โดยจับกับหน่วยย่อย 30 เอสบนไรโบโซมของแบคทีเรีย ทำให้ขึ้นตอนการแปลรหัสพันธุกรรมของทีอาร์เอ็นเอนั้นเกิดความผิดพลาด ทำให้แบคทีเรียนั้นๆไม่สามารถสังเคราะห์โปรตีนที่จำเป็นต่อการเจริญเติบโตได้ ส่งผลให้เซลล์แบคทีเรียนั้นตายไปในที่สุด ทั้งนี้ เนื่องจากการขนส่งกลุ่มอะมิโนไกลโคไซด์เข้าสู่เซลล์ของเชื้อแบคทีเรียนั้นจำเป็นต้องมีการใช้พลังงาน ซึ่งแบคทีเรียกลุ่มที่ไม่ต้องการออกซิเจนนั้นมีพลังงานไม่มากพอที่จะใช้ในกระบวนการนี้ ทำให้กลุ่มอะมิโนไกลโคไซด์มีผลต้านเชื้อแบคทีเรียกลุ่มนี้ได้น้อย
เภสัชวิทยา > กลไกการออกฤทธิ์

ยากลุ่มอะมิโนไกลโคไซด์ อย่างอาร์บีกาซินนั้น จะออกฤทธิ์ยับยั้งกระบวนการการสังเคราะห์โปรตีนแบบไม่ผันกลับในเชื้อแบคทีเรียที่มีความไวต่อนี้ โดยยาจะเข้าจับกับหน่วยย่อย 30 เอสบนไรโบโซมของแบคทีเรีย โดยในกรณีของอาร์บีการ์ซินนั้นจะเข้าจับกับนิวคลีโอไทด์ 4 ตัวบนหน่วยย่อย 16 เอส ของไรโบมโซมและหมู่อะมิโนของโปรตีน S12 ซึ่งการเข้าจับนี้จะรบกวนกระบวนการการแปลรหัสพันธุกรรมในส่วนนิวคลีโอไทด์ลำดับที่ 1400 บนหน่วยย่อย 16 เอสของหน่วยย่อย 30 เอสบนไรโบโซม ซึ่งส่วนนี้เป็นส่วนที่ทำหน้าที่เกี่ยวกับการจับเบสคู่สมของทีอาร์เอ็นเอ ผลจากการเข้าจับนี้จะทำให้เอ็มอาร์เอ็นเอการแปลรหัสพันธุกรรมผิดพลาด ส่งผลให้การเรียงลำดับกรดออะโมนิในสายพอลิเปปไทด์ผิดเพี้ยนไป นำไปสู่การได้โปรตีนที่ไม่สามารถทำงานได้หรือเป็นพิษ จนทำให้โพลีไรโบโซม แยกตัวออกจากกันเป็นหน่วยย่อยของไรโบโซมที่ไม่สามารถทำงานได้
เภสัชวิทยา > การดูดซึม

ยากลุ่มอะมิโนไกลโคไซด์เป็นยาที่ดูดซึมได้ไม่ดีเท่าใดนักในระบบทางเดินอาหาร เป็นเหตุให้ต้องบริหารยากลุ่มนี้โดยการฉีดเข้ากล้ามเนื้อหรือหลอดเลือดดำ หากหวังผลให้ยาออกฤทธิ์บริเวณอื่นนอกเหนือจากในทางเดินอาหาร
เภสัชวิทยา > ความปลอดภัย

การเกิดพิษต่อการได้ยิน และการเกิดพิษต่อไป เป็นอาการไม่พึงประสงค์ที่รุนแรงจากการใช้ยายากลุ่มอะมิโนไกลโคไซด์ ซึ่งรวมไปถึงอาร์บีกาซินด้วย โดยเฉพาะอย่างยิ่งในผู้ที่มีการทำงานของไตผิดปกติ และ/หรือได้รับยาอื่นที่ก่อให้เกิดอาการข้างเคียงต่อการได้ยินและไตเหมือนกัน ทั้งนี้ การใช้ยาในกลุ่มนี้เพื่อการรักษาการติดเชื้อแบคทีเรียโรคใดโรคหนึ่ง จำเป็นต้องได้รับยาต่อเนื่องเป็นระยะเวลา 7 – 10 วัน แต่ในบางรายที่มีอาการของโรครุนแรงและมีความซับซ้อน อาจจำเป็นต้องได้รับการรักษาด้วยยากลุ่มนี้นานกว่าปกติ ซึ่งการใช้ยาเหล่านี้เป็นระยะเวลาต่อเนื่องกันนานเกินกว่า 10 จะทำให้ผู้ป่วยมีความเสี่ยงที่จะเกิดอาการไม่พึงประสงค์หรือพิษจากยากลุ่มนี้ได้มากขึ้น
อาสนวิหารบีกัน

17°34′29″N 120°23′19″E﻿ / ﻿17.57472°N 120.38861°E﻿ / 17.57472; 120.38861
อาสนวิหารบีกัน
อาสนวิหารบีกัน (อังกฤษ: Vigan Cathedral) มีชื่ออย่างเป็นทางการว่า อาสนวิหารนักบุญเปาโล (อังกฤษ: St.Paul Metropolitan Cathedral) เป็นอาสนวิหารประจำอัครมุขมณฑลโรมันคาทอลิกนูเวบาเซโกเบีย ตั้งอยู่ที่นครบีกัน เมืองมรดกโลกบนเกาะลูซอน ตอนเหนือของประเทศฟิลิปปินส์ สร้างขึ้นเมื่อปี ค.ศ. 1574 โดยฆวน เด ซัลเซโด (Juan de Salcedo) ลักษณะสถาปัตยกรรมเป็นแบบผสมผสานระหว่างศิลปะแบบจีนกับศาสนาคริสต์นิกายโรมันคาทอลิก รูปแบบดั้งเดิมสร้างด้วยไม้ แต่ถูกทำลายจากแผ่นดินไหว เมื่อปี ค.ศ. 1619 และ 1627 การบูรณะครั้งที่ 2 เกิดขึ้นในปี ค.ศ. 1641 อาสนวิหารที่เห็นในปัจจุบันสร้างขึ้นในช่วงคริสต์ศตวรรษที่ 18 ตัวอาสนวิหารมีสีขาวเป็นรูปแบบศิลปะบาโรก อาคารหนาแข็งแรงสามารถต้านทานแผ่นดินไหวและพายุไต้ฝุ่นได้ มีหอระฆังสูง 25 เมตร แยกห่างจากวิหาร
แหล่งข้อมูลอื่น

Vigan Cathedral เก็บถาวร 2013-10-26 ที่ เวย์แบ็กแมชชีน จาก WikiPilipinas (อังกฤษ)
อาสนวิหารนักบุญโบนาเวนตูรา (บันยาลูกา)

| อาสนวิหารนักบุญโบนาเวนตูรา |
| --- | --- |
อาสนวิหารนักบุญโบนาเวนตูรา
อาสนวิหารนักบุญโบนาเวนตูรา
44°46′30″N 17°11′42″E﻿ / ﻿44.775053°N 17.194939°E﻿ / 44.775053; 17.194939
ประเทศ:  บอสเนียและเฮอร์เซโกวีนา
นิกาย: โรมันคาทอลิก
ประวัติ
สถานะ: อาสนวิหาร
อุทิศแก่: นักบุญโบนาเวนตูรา
เสกเมื่อ: 1 ธันวาคม 2001
สถาปัตยกรรม
สถานะการใช้งาน: เปิด
สถาปนิก: Alfred Pichler
รูปแบบสถาปัตย์: มอเดิร์น
งานฐานราก: 1972
แล้วเสร็จ: 1973
โครงสร้าง
ระฆัง: 5
การปกครอง
อัครมุขมณฑล: เวอร์ฮ์บอสนา
มุขมณฑล: บันยาลูกา
นักบวช
อัครมุขนายก: Vinko Puljić
มุขนายก: Franjo Komarica
อาสนวิหารนักบุญโบนาเวนตูรา (อังกฤษ: Cathedral of Saint Bonaventure) ในนครบันยาลูกา เป็นอาสนวิหารนักบุญโบนาเวนตูรา และเป็นหนึ่งในอาสนวิหารโรมันคาทอลิก 4 แห่งในประเทศบอสเนียและเฮอร์เซโกวีนา เป็นอาสนวิหารประจำสังฆมณฑลบันยาลูกา
ร่างที่ฝังในอาสนวิหาร

มาริยัน มาร์โกวิช
อัลเฟรด ปิชเลอร์
อาสนวิหารพระหฤทัย (นิวเดลี)

| อาสนวิหารพระหฤทัย |
| --- | --- |
सेक्रेड हार्ट कैथेड्रल
อาสนวิหารพระหฤทัย

ที่ตั้ง: คอนน็อตเพลส นิวเดลี
ประเทศ: อินเดีย
นิกาย: โรมันคาทอลิก
เว็บไซต์: sacredheartcathedraldelhi.org
ประวัติ
สถานะ: อาสนวิหาร
สถาปัตยกรรม
สถานะการใช้งาน: เปิดให้บริการ
สถาปนิก: เฮนรี เมดด์
การปกครอง
มุขมณฑล: อัครมุขมนฑลเดลี
นักบวช
อัครมุขนายก: อนิล โจเซฟ ธอมัส กยูโฏ
อธิการโบสถ์: บาทหลวงลอว์เรนซ์ พี.อาร์.
28°37′43″N 77°12′24″E﻿ / ﻿28.628699°N 77.206651°E﻿ / 28.628699; 77.206651
อาสนวิหารพระหฤทัย (อังกฤษ: Cathedral of the Sacred Heart) เป็นอาสนวิหารโรมันคาทอลิกจารีตละตินในนิวเดลี เมืองหลวงของประเทศอินเดีย เป็นหนึ่งในคริสต์ศาสนสถานที่เก่าแก่ที่สุดในนิวเดลี พื้นที่รวมของอาสนวิหารพระหฤทัย, โรงเรียนเซนต์โกลัมบา และโรงเรียนคอนเวนต์พระเยซูและพระแม่มารี รวมเป็นพื้นที่ 14 เอเคอร์ และตั้งอยู่บริเวณปลายทิศใต้ของถนนภาอีวีระ สิงห์ มรรค (Bhai Vir Singh Marg Road) ในย่านคอนน็อตเพลสของนิวเดลี อาสนวิหารตั้งอยู่ถัดจากคุรุทวาราบังคลาสาหิบ และใกล้กับอาคารสำนักงานไปรษณีย์กลางของไปรษณีย์อินเดีย สร้างขึ้นในสมัยอังกฤษปกครอง ออกแบบโดยรอเบิร์ท ทอร์ รัสเซิลล์
โบสถ์นี้เดิมคุณพ่อลูค บาทหลวงคณะฟรันซิสกัน ให้สร้างขึ้น ต่อมาพระคุณเจ้า ดร. อี. วันนี (E. Vanni) อาร์ชบิชอปแห่งอัคระวางศิลาฤกษ์ในปี 1929 และเริ่มต้นการก่อสร้างในปี 1930 เซอร์อานธอนี เดอ เมลโล เป็นผู้บริจาคมอบแท่นบูชาหลักของโบสถ์ สร้างขึ้นจากหินอ่อนบริสุทธิ์, อาร์ชบิชอปแห่งอัคระบริจาคมอบระฆัง, เสื้อคลุม และเฟอร์นิเจอร์แท่นบูชา และโครงการได้รับการสนับสนุนด้านทุนทรัพย์โดยเจ้าพนักงานของจักรวรรดิอังกฤษ
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Sacred Heart Cathedral, New Delhi
Official homepage of Sacred Heart Cathedral, New Delhi
อาสนวิหารเลสเตอร์

| อาสนวิหารเลสเตอร์ |
| --- | --- |
อาสนวิหารนักบุญมาร์ติน
อาสนวิหารจากฝั่งทิศใต้
th
52°38′05″N 1°08′14″W﻿ / ﻿52.634644°N 1.137086°W﻿ / 52.634644; -1.137086
ที่ตั้ง: เลสเตอร์
ประเทศ: สหราชอาณาจักร
นิกาย: คริสตจักรอังกฤษ
นิกายเดิม: โรมันคาทอลิก
เว็บไซต์: leicestercathedral.org
สถาปัตยกรรม
รูปแบบสถาปัตย์: กอทิก
ปีสร้าง: ค.ศ. 1086–1867
โครงสร้าง
จำนวนยอดแหลม: 1
ความสูงยอดแหลม: 67.1 เมตร (220 ฟุต)
การปกครอง
มุขมณฑล: เลสเตอร์ (ตั้งแต่ ค.ศ. 1927)
แขวง: แคนเทอร์เบอรี
นักบวช
มุขนายก: มาร์ทิน สโนว์
เจ้าคณะ: เดวิด มอนทีธ
ผู้นำสวด: เอมมา เดวีส์
ผู้แทนประจำเขต: พอล ราทติแกน (DDO)
Canon ศิษยาภิบาล: อลิสัน อดัมส์ (รองคณบดี)
Canon Missioner: คาเรน รูมส์ (บาทหลวงประจำเมือง)
ฆราวาส
ผู้อำนวยการเพลง: คริสโตเฟอร์ จอห์นส์
นักออร์แกน: เดวิด โคเวน โรซี วินเทอร์
อาสนวิหารนักบุญมาร์ตินแห่งเลสเตอร์ (อังกฤษ: Cathedral Church of Saint Martin, Leicester) หรือ อาสนวิหารเลสเตอร์ (อังกฤษ: Leicester Cathedral)  เป็นอาสนวิหารในคริสตจักรอังกฤษ ตั้งอยู่ในเมืองเลสเตอร์ ประเทศอังกฤษ และเป็นอาสนวิหารหลักของมุขนายกแห่งเลสเตอร์ โบสถ์นี้ได้ถูกยกฐานะเป็นโบสถ์ร่วม (Collegiate church) ในปีค.ศ. 1922 และขึ้นเป็นอาสนวิหารในปีค.ศ. 1927 ภายหลังจากการก่อตั้งมุขมณฑลเลสเตอร์ขึ้นในปีค.ศ. 1926
พระบรมศพของพระเจ้าริชาร์ดที่ 3 ได้ถูกนำมาประดิษฐานที่อาสนวิหารแห่งนี้ในปีค.ศ. 2015 ภายหลังจากการถูกค้นพบที่ฝังพระบรมศพโบราณที่ถูกลืมอยู่ภายใต้ลานจอดรถแห่งหนึ่งในเลสเตอร์
อาวียองซ์

| --- | --- |
ประเภท: บริษัทเอกชน
อุตสาหกรรม: ธุรกิจขายตรง
ก่อตั้ง: พ.ศ. 2543
สำนักงานใหญ่: ยูนิลิเวอร์เฮาส์ ห้วยขวาง กรุงเทพมหานคร ประเทศไทย
พื้นที่ให้บริการ: ไทย มาเลเซีย กัมพูชา
ผลิตภัณฑ์: สินค้าผลิตภัณฑ์ความงาม และสินค้าเพื่อสุขภาพ
บริษัทแม่: Unilever
เว็บไซต์: http://www.avianceInternational.com
อาวียองซ์ (อังกฤษ: aviance) เป็นชื่อของบริษัทผลิตภัณฑ์สุขภาพและความงาม โดยมุ่งเน้นผลิตภัณฑ์ส่วนใหญ่ไปที่กลุ่มผู้บริโภคหญิง มีการดำเนินการในหลายประเทศทั่วโลก ประกอบด้วย เอเซียตะวันออกเฉียงใต้, ประเทศแถบตะวันออกกลาง และ ละตินอเมริกา โดยมีวิธีการดำเนินธุรกิจแตกต่างไปตามพื้นที่และการรองรับของตลาด อาวียองซ์ ในประเทศไทย ดำเนินธุรกิจขายตรงด้วยระบบการตลาดหลายชั้น (Multi Level Marketing : MLM) ภายใต้การบริหารของบริษัท ยูนิลีเวอร์ ไทย จำกัด
อาวียองซ์ เป็นบริษัทในเครือของ Unilever ภายใต้การดำเนินการของภาคธุจกิจผลิตภัณฑ์ชั้นสูง โดยมุ่งเน้นขายผลิตภัณฑ์เพื่อสุขภาพ และความงามระดับสูงเป็นหลักเท่านั้น
ยูนิลีเวอร์ อาวียองซ์ > ประวัติ

เนื่องด้วยกระแสการเปลี่ยนแปลงของตลาดในช่วงนั้น ในปี พ.ศ. 2543 (ค.ศ. 2000) ทางบริษัทยูนิลีเวอร์จึงได้ขยายธุรกิจขายตรงสู่ระบบการตลาดแบบเครือข่าย Network Marketing ด้วยตราสินค้า อาวียองซ์ ภายใต้การบริหารงานของบริษัทยูนิลิเวอร์ ไทย เทรดดิ้งส์ จำกัด โดยมีประเทศไทยเป็นสำนักงานใหญ่ และจะขยายตลาดเข้าสู่สมาพันธ์อาเซียน และทั่วโลกต่อไป
อาวียองซ์ประเทศไทย

อาวียองซ์ได้ถือกำเนิดขึ้นครั้งแรกในอาเซียนที่ประเทศไทย ภายใต้การบริหารและดำเนินการของภาคผลิตภัณฑ์ชั้นสูง บริษัท Unilever ไทย โฮลดิ้ง จำกัด กล่าวคือตลาดของอาวียองซ์ในอาเซียน มีประเทศไทยเป็นฐานการผลิต และเป็นตลาดหลักของภูมิภาค
แหล่งข้อมูลอื่น

เว็บไซต์อย่างเป็นทางการของ ยูนิลีเวอร์ ประเทศไทย เก็บถาวร 2013-01-27 ที่ เวย์แบ็กแมชชีน
เว็บไซต์อย่างเป็นทางการของ อาวียองซ์ ประเทศไทย เก็บถาวร 2013-01-19 ที่ เวย์แบ็กแมชชีน
เว็บไซต์รีวิวสินค้าอาวียองซ์[ลิงก์เสีย]
อาสนวิหารแม่พระบังเกิด บางนกแขวก

อาสนวิหารแม่พระบังเกิด บางนกแขวก
อาสนวิหารแม่พระบังเกิด (อังกฤษ: Nativity of Our Lady Cathedral) ตั้งอยู่หมู่ที่ 7 ตำบลบางนกแขวก จังหวัดสมุทรสงคราม เป็นอาสนวิหารประจำเขตมิสซังราชบุรี ซึ่งสร้างขึ้นเพื่อเป็นเกียรติแก่การบังเกิดของพระแม่มารีย์ ถือเป็นสถานที่สักการะอันศักดิ์สิทธิ์ของคริสต์ชนนิกายโรมันคาทอลิกที่อาศัยอยู่โดยรอบ สร้างขึ้นตั้งแต่ปี ค.ศ. 1888 (พ.ศ. 2431) โดยบาทหลวงเปาโล ซัลมอน มิชชันนารีชาวฝรั่งเศส ใช้เวลาก่อสร้างถึง 6 ปี ได้รับการเปิด-เสกอย่างเป็นทางการในวันที่ 11 กุมภาพันธ์ ค.ศ. 1894 (พ.ศ. 2437) โดยตัวอาคารเป็นสถาปัตยกรรมกอทิกที่สร้างด้วยอิฐเผา ผนังฉาบด้วยปูนตำกับน้ำเชื้อมจากอ้อยใสสีดำ ภายในประดับด้วยกระจกสีที่สวยงามจากประเทศฝรั่งเศสที่เป็นเรื่องเล่าเกี่ยวกับพระนางมารีย์พรหมจารีตามคัมภีร์ไบเบิล และภาพของบรรดานักบุญทั้งชายและหญิง มีรูปปั้น  ธรรมาสน์ อ่างล้างบาป ขาเทียนลักษณะต่าง ๆ และรูปแกะสลักประดับบานประตู  บรรยายเกร็ดประวัติในพระคัมภีร์คริสต์ศาสนาบางตอน
ปัจจุบันอาสนวิหารแม่พระบังเกิดมีบาทหลวงเอากุสติน ประสิทธิ์ รุจิรัตน์ อธิการโบสถ์ โดยบาทหลวงเปโตร วัชศิลป์ กฤษเจริญ บาทหลวงยอห์นบอสโก เสกสิฐ เล้ากิจเจริญ และบาทหลวงเปโตร ชิตพล แซ่โล้ว เป็นผู้ช่วยอธิการโบสถ์
อาร์เอส อันปลั๊ก ดนตรีนอกเวลา

| อาร์เอส อันปลั๊ก ดนตรีนอกเวลา |
| --- | --- |

สตูดิโออัลบั้มโดยไฮแจ็ค, ต้อม เรนโบว์, บอยสเก๊าท์, พัชริดา วัฒนา, ทู, อริสมันต์ พงศ์เรืองรอง, แซงค์ ปฏิวัติ เรืองศรี, โชคชัย เจริญสุข, เป้ ไฮ-ร็อก, ทัช ณ ตะกั่วทุ่ง, อนันต์ บุนนาค, พิสุทธิ์ ทรัพย์วิจิตร, สมชาย เข็มกลัด
วางตลาด: 11 เมษายน พ.ศ. 2537
แนวเพลง: ดนตรีอะคูสติก บลูส์
ค่ายเพลง: อาร์เอส
โปรดิวเซอร์: ธนิต เชิญพิพัฒธนสกุล
:  
อาร์เอส อันปลั๊ก (อังกฤษ: RS UNPLUGGED) เป็นอัลบั้มเฉพาะกิจ ซึ่งเกิดจากการรวมกันของกลุ่มศิลปินค่าย อาร์เอส ที่ประสบความสำเร็จในการออกอัลบั้มต่างๆ วางจำหน่ายครั้งแรกเมื่อวันที่ 11 เมษายน พ.ศ. 2537 โดยทำให้อัลบั้มนี้ประสบความสำเร็จเป็นอย่างมาก ถึงมีการจัดคอนเสิร์ตใหญ่ครั้งสำคัญในชื่อคอนเสิร์ต "RS Unplugged Concert คอนเสิร์ตนอกเวลา" ที่จัดขึ้นเมื่อวันที่ 28 พฤษภาคม พ.ศ. 2537 จัดแสดงที่ อินดอร์ สเตเดี้ยม หัวหมาก
สมาชิก

พีระพงษ์ พลชนะ หรือ ต้อม เรนโบว์
อริสมันต์ พงศ์เรืองรอง
พัชริดา วัฒนา
ทัช ณ ตะกั่วทุ่ง
ทู (ต่อ เบื้องหน้า, ต๋อง เบื้องหลัง)
ไฮแจ็ค
บอยสเก๊าท์
ปฏิวัติ เรืองศรี
โชคชัย เจริญสุข
สุรัช ทับวัง หรือ เป้ ไฮ-ร็อก
อนันต์ บุนนาค
พิสุทธิ์ ทรัพย์วิจิตร
สมชาย เข็มกลัด
รายชื่อเพลง

ในอัลบั้มนี้ได้มีการร้องใหม่โดยเพลงทั้งหมด 13 เพลงซึ่งเป็นเพลงที่ได้รับความนิยมอย่างมากในอดีตโดยทั้ง 13 เพลงได้ปรับทำนองแนวเพลงอคูสติกผสมผสานแนวบลูส์ทั้งหมด แต่เพลงที่ 14 ซึ่งเป็นเพลงพิเศษในอัลบั้มมีชื่อว่า เพื่อนกัน ซึ่งเคยเป็นเพลงในอัลบั้มรวมฮิตของศิลปินร็อกในสังกัด คือ หิน เหล็ก ไฟ, ไฮ-ร็อก และ หรั่ง ร็อกเคสตร้า
ส่วนอัลบั้ม RS Unplugged classic ได้เพิ่มเพลงอคุสติกที่ผสมผสานเพลงบลูส์ 2 เพลงใหม่ คือ ‘’ศรัทธา’’ และ ‘’เพื่อเธอ’’ ของ หิน เหล็ก ไฟ
| แทรก | เพลง | ร้องโดย | เวลา | ต้นฉบับ | เรียบเรียงใหม่ |
| --- | --- | --- | --- | --- | --- |
| 1 | ยอม | ทัช ณ ตะกั่วทุ่ง | 4.46 | หิน เหล็ก ไฟ | สุรพันธ์ จำลองกุล |
| 2 | ทิ้ง | อริสมันต์ | 4.03 | เอาท์ไซเดอร์ | อนุสาร คุณะดิลก |
| 3 | ขอคืน | แหม่ม | 4:10 | บอยสเก๊าท์ | ธนันต์ เชิญพิพัฒธนสกุล |
| 4 | คนเก่ง | ต่อ วงทู | 4:07 | สมชาย เข็มกลัด | เรืองยศ พิมพ์ทอง |
| 5 | เธอไม่เคยตาย | เป้ ไฮ-ร็อก | 4:59 | ทู | สุรพันธ์ จำลองกุล |
| 6 | ใจจำยอม | ต้อม เรนโบว์ | 3:39 | ทัช ณ ตะกั่วทุ่ง | สร่างศัลย์ เรืองศรี |
| 7 | ฉันจะบิน | ไฮแจ็ค | 3:30 | ไอศูรย์ วาทยานนท์ | สร่างศัลย์ เรืองศรี |
| 8 | เก็บตะวัน | บอยสเก๊าท์ | 4:46 | อิทธิ พลางกูร | อิทธิ พลางกูร |
| 9 | ทรมาน | เต๋า สมชาย | 4:41 | อิทธิ พลางกูร | อิทธิ พลางกูร |
| 10 | รักเธอเป็นวันสุดท้าย | อนันต์ บุนนาค | 3:27 | พิสุทธิ์ ทรัพย์วิจิตร | ธนิต เชิญพิพัฒธนสกุล |
| 11 | ทัดทาน | แซงค์ | 3:31 | อริสมันต์ | ธนิต เชิญพิพัฒธนสกุล |
| 12 | หลอกใช้ | พิสุทธิ์ ทรัพย์วิจิตร | 3:31 | หรั่ง ร็อกเคสตร้า | ณรงค์ เดชะ |
| 13 | ไฟตกน้ำ | โชคชัย เจริญสุข | 4:55 | ไฮแจ็ค | สร่างศัลย์ เรืองศรี |
| 14 | เพื่อนกัน | รวมศิลปิน | 4:04 | หิน เหล็ก ไฟ, ไฮ-ร็อก, หรั่ง ร็อกเคสตร้า | ธนิต เชิญพิพัฒธนสกุล |
เครดิต

โปรดิวเซอร์ : ธนิต เชิญพิพัฒธนสกุล
เรียบเรียง : ธนิต, อิทธิ, เรืองยศ, อนุสาร, ธนันต์, ณรงค์, สุรพันธ์, สร่างศัลย์
กีต้าร์ : อิทธิ, สร่างศัลย์, สุรพันธ์, ณรงค์
เบส : เจน เฉลยกาย
เปียโน : ธนิต, ธนันต์
กลอง : ธนิต, ทวี ศรีประดิษฐ์
เชลโล : กิติคุณ สดประเสริฐ
ไวโอลิน : อ.นพ โสตถิพันธุ์, อ.พจน์ ปรีชา
ฟลุต : สมชาย เฟี้ยวสำอางค์
แอคคอเดียน : จิตรกร บัวเนียม
ฮาร์โมนิกา : ธนพล อินทฤทธิ์
เพอร์คัชชั่น : ธนิต
Harmony Vocal : อนุวาท พลางกูร, พัชริดา วัฒนา
ไวโอลิน, เชลโล, ฟลุต, เสียงประสาน เรียบเรียงโดย ธนิต เชิญพิพัฒธนสกุล
มิกซ์ : Tim Beale
Art Director : June
Photographer : Guy Daviot
คอนเสิร์ต

RS Unplugged Concert คอนเสิร์ตนอกเวลา (28 พ.ค. 2537) อินดอร์ สเตเดี้ยม หัวหมาก
อาวล์ซิตี

| อาวล์ซิตี |
| --- | --- |
อาวล์ซิตี ปี 2009
ข้อมูลพื้นฐาน
ที่เกิด: โอวาทอนนา รัฐมินนิโซตา สหรัฐอเมริกา
แนวเพลง: อีเลกโทรนิกา, ซินธ์ป็อป, อินดีโทรนิกา, ป็อป
เครื่องดนตรี: เสียงร้อง, โปรแกรมมิง, คีย์บอร์ด, กีตาร์, กีตาร์เบส, แบนโจ, ไวบราโฟน, หีบเพลงชัก, กลอง, เพอร์คัชชัน, โปรทูลส์
ช่วงปี: 2007-ปัจจุบัน
ค่ายเพลง: ยูนิเวอร์แซลรีพับบลิกเรคคอร์ดส, รีพับบลิกเรคคอร์ดส

สมาชิก: อดัม ยัง

เว็บไซต์: owlcitymusic.com
อาวล์ซิตี (อังกฤษ: Owl City) เป็นโครงการดนตรีแนวอีเลกโทรนิกา สร้างขึ้นเมื่อปี ค.ศ. 2007 ของอดัม ยัง โดยได้เริ่มทำงานดนตรีในห้องใต้ดินของพ่อแม่เขาในโอวาทอนนา รัฐมินนิโซตา ต่อมาได้พัฒนาและเผยแพร่ทางเว็บไซต์มายสเปซ ก่อนที่เขาจะได้เซ็นสัญญากับค่าย ยูนิเวอร์แซลรีพับบลิกเรคคอร์ดส ในปี 2008 (ปัจจุบันคือ รีพับบลิกเรคคอร์ดส)
อิทธิพลดนตรีของยัง ได้รับอิทธิพลจากดนตรีดิสโก้และดนตรีอีเลกโทรนิกฝั่งยุโรป หลังจากเขามีอัลบั้มอิสระ 2 ชุดก็ก้าวสู่กระแสหลักในปี 2009 จากผลงานเปิดตัวกับค่ายใหญ่ที่ชื่อชุด โอเชียนอายส์ ได้รับพิจารณาคุณภาพในระดับแพทตินัมในสหรัฐอเมริกาเมื่อเมษายน 2010 โดยมีซิงเกิลอันดับ 1 บนบิลบอร์ดฮอต 100 และยูเคซิงเกิ้ลส์ชาร์ต ที่ชื่อ "Fireflies"
เมื่อมิถุนายน 2011, อาวล์ซิตี ก็ได้วางจำหน่ายสตูดิโออัลบั้มที่สามชื่อ ออลธิงไบร์ทแอนบิวตีฟูล (อังกฤษ: All Things Bright and Beautiful) และสตูดิโออัลบั้มที่สี่ชื่อ เดอะมิดซัมเมอร์สเตชัน (อังกฤษ: The Midsummer Station) เมื่อสิงหาคม 2012 นอกจากนี้ก็ยังมีเพลงประกอบภาพยนตร์แอนิเมชันต่างๆ ได้แก่ มหาตำนานวีรบุรุษองครักษ์: นกฮูกผู้พิทักษ์แห่งกาฮูล, ราล์ฟ วายร้ายหัวใจฮีโร่, เดอะ ครู้ดส์, เวกกีเทลส์, และ เสมิร์ฟ 2